Πινακίδες κυκλοφορίας οχημάτων της Ισπανίας

Οι πινακίδες κυκλοφορίας οχημάτων της Ισπανίας είναι οι υποχρεωτικές και υφίστανται στην Ισπανία από το 1900SISTEMA DE MATRICULACIÓN PROVINCIAL NUMÉRICO, sme-matriculas.es. Η κρατική υπηρεσία  που είναι υπεύθυνη  για την εγγραφή και την αρίθμηση των οχημάτων είναι η Γενική Διεύθυνση Κυκλοφορίας  (Dirección General de Tráfico).

Τρέχων σύστημα αρίθμησης
Στις 18 Σεπτεμβρίου 2000INTRODUCCIÓN Y DESCRIPCIÓN DEL SISTEMA, sme-matriculas.es τέθηκε σε ισχύ το νέο εθνικό σύστημα αρίθμησης, εισάγοντας νέες  πινακίδες κυκλοφορίας αποτελούμενες από τέσσερα ψηφία και τρία  γράμματα (εξαιρούνται  τα πέντε φωνήεντα A, E, I, O, και U καθώς και τα σύμφωνα Ñ και Q), χωρίς να παρεμβάλετε μεταξύ τους  παύλα. Εκχωρούνται σε εθνικό επίπεδο και είναι της μορφής 0000 ΧΧΧ. Το σύστημα αυτό εξάλειψε την αναφορά στην επαρχία στην οποία έχει ταξινομηθεί το όχημα, δεδομένου ότι οι πινακίδες χορηγούνται με ενιαίο σύστημα για όλη την Ισπανία και συνεπώς είναι αδύνατο να γνωρίζουμε  πού έχει  καταχωρηθεί το όχημα.

Οι πινακίδες είναι λευκές με μαύρους χαρακτήρες, εμπρός και πίσω, με ένα μπλε πεδίο στα αριστερά που περιέχει τα 12 αστέρια της Ε.Ε και τον αναγνωριστικό κωδικό της χώρας  «E» (Ισπανία) . Αυτό το πεδίο είναι υποχρεωτικό. Το όχημα διατηρεί την πινακίδα κυκλοφορίας του μέχρι να διαλυθεί και δεν μεταβιβάζεται σε άλλο όχημα.

Προηγούμενα συστήματα αρίθμησης
Επαρχιακό σύστημα αρίθμησης  (1900 – 1971)
Το επαρχιακό σύστημα αρίθμησης εφαρμόσθηκε για πρώτη φορά στις 31 Οκτωβρίου 1900. Αυτό το σύστημα περιελάμβανε στην αρχή ένα ή δύο γράμματα που αντιπροσωπεύουν μια επαρχία - Αλικάντε (A), Κόρδοβα (CO), Γρανάδα (GR), Βαγιαδολίδ (VA), Παλένθια (P), Χιρόνα (GE), Τερουέλ (TE) κλπ. - και μέχρι έξι αριθμούς μετά, ΧΧ-000000. Το σύστημα αυτό σταμάτησε όταν η καταχώρηση στη Μαδρίτη πλησίασε τον τελευταίο αριθμό  M-999999 (έφτασε μέχρι την πινακίδα  M-960985) στις 6 Οκτωβρίου 1971.

Αλφαριθμητικό επαρχιακό σύστημα (1971 – 2000)
Στις 7 Οκτωβρίου 1971DATACIÓN DE MATRÍCULAS - SISTEMA ACTUAL Y ANTERIORES, sme-matriculas.es η αρίθμηση  με το επαρχιακό σύστημα επανεκκινήθηκε, προσθέτοντας ένα γράμμα στο τέλος (εξαιρουμένων των Ñ, Q και R ) και μειώνοντας τους αριθμούς σε τέσσερεις, XX-0000-A. Στη συνέχεια προστέθηκε και  ένα δεύτερο γράμμα, XX-0000-AA. Πριν την εξάντληση του συστήματος με την πινακίδα κυκλοφορίας M-9999-ZZ (έφθασε μέχρι το M-6814-ZX ), άρχισε να εφαρμόζεται το τρέχων εθνικό σύστημα αρίθμησης.

Παραπομπές

Εξωτερικοί σύνδεσμοι
 Matrículas de España (Ισπανικά)

Κατηγορία:Μεταφορές στην Ισπανία
Ισπανία